### Resumé

Vejle Kommune vedtog i december 2020 Spildevandsplan 2020-2028.
Tillæg 21 til spildevandsplanen beskriver kloakering af et nyt boligområde i Vejle (Lokalplan 1282, Grundet Hugo Brandt)
Tillæg 21 har været i offentlig høring i 8 uger. Der er ikke indkommet bemærkninger.
Sagen fremlægges med henblik på endelig vedtagelse.

### Sagsfremstilling

Den 28. april 2025 sendte forvaltningen tillæg 21 til spildevandsplanen i offentlig høring i 8 uger. Forvaltningen har sendt tillægget direkte i høring. Det er sket med henvisning til beslutning om at sende tillæg til spildvandsplaner, som omhandler mindre lokalplanområder, i offentlig høring [BY 8. nov. 2023] uden forudgående godkendelse af Byrådet. Tillæg 21 har været i ekstern høring i perioden fra 28. april 2024 til den 23. juni 2025.Tillæg 21 vedrører ny kloakering af lokalplanområde 1282. Lokalplanområde 1282 vedrører et nyt boligområde i Vejle, Grundet Hugo Brandt, som i dag er landbrugsjord. Lokalplanområdet er tilrettet i forhold til den gældende spildevandsplan, hvorfor der er behov for et tillæg til spildevandsplanen. Se vedlagte bilag1.

### Økonomi

Kloakeringsprojektet finansieres af [adresse]S. Der opkræves tilslutningsbidrag for tilslutning af spildevand og regnvand i henhold til [adresse] gældende betalingsvedtægt.

### Klima og resiliensvurdering

Etablering af et nyt spildevandssystem med rør, pumper og bassinanlæg betyder øget CO2 udledning ved etablering, drift samt rensning af spildevand på renseanlæg.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 12. august 2025, punkt 130:

**at** udvalget anbefaler overfor Økonomiudvalget og Byrådet at vedtage tillæg 21 til spildevandsplanen.

#### Beslutning fra Teknisk Udvalg, den 12. august 2025, punkt 130:

Anbefalet.

#### Beslutning fra Økonomiudvalget, den 18. august 2025, punkt 197:

Anbefales.

### Beslutning

Godkendt.

Fraværende: Tommy Jacobsen, i stedet mødte Ove Thygesen.

Fraværende: Bettina Holst.